**Digitalno doba =digitalna umjetnost**

**Istraživačko pitanje**: *Živimo li* *u doba digitalne umjetnosti?*

**Hipoteza**: povećanom uporabom digitalnih alata i aparata učenici pokazuju povećani interes za digitalne oblike umjetnosti, dok je interes za klasičnu umjetnost u padu.

Potaknute rezultatima obrađivanja gradiva vezanih za doživljaj klasičine umjetnosti putem padleta,

Songs that move your heart: <https://padlet.com/rkandic8/km2t8cfjidzgpxhb>

Dancing around the world: <https://padlet.com/rkandic8/kiuo1wvnsy45wo1t>

Wonderful world of art: <https://padlet.com/rkandic8/j8knnufk8azqfkm6>

nametnulo se pitanje o tome kako mladi danas doživljavaju umjetnost. Odlučile smo istražiti mijenja li se interes učenika za umjetnost uslijed uporabe mobitela, tableta i računala iz klasičnog u digitalni.

Istraživanje je provedeno na 218 učenika predmetne nastave u dobi od 12 do 15 godina.

Analizom pristiglih odgovora utvrdili smo da 47% učenika (103) dnevno provede tri do četiri sata na različitnim digitalnim aparatima, a čak 19% učenika (42) dnevno provede više od pet sati ispred ekrana.

Unatoč intenzivnom razvoju i primjeni digitalne tehnologije, mladi i dalje preferiraju komunikaciju uživo, jer se tako lakše prenose emocije (158), ali ipak zabrinjava broj od 105 učenika, koji lakše komuniciraju putem poruka, jer se tako lakše izražavaju. Iako je u ovom pitanju bilo ponuđena mogućnost odabira više odgovora, najviše zabrinjava broj od 35 učenika, koji imaju otežanu komunikaciju, jer se uživo često srame i ne mogu doći do izražaja.

Vrijeme uz ekrane najčešće provode na način da pregledavaju razne aplikacije, a samim time dolaze u doticaj s novim, digitalnim oblicima umjetnosti, pri čemu najviše uživaju u umjetničkim izvedbama raznih pjevača i glumaca, a odmah zatim se pojavljuje novi oblik umjetnosti a to su youtuberi, nakon čega slijede klasični umjetnici kao što su slikari i plesači.

Očekivani odgovor na pitanje na koji način dolaze u kontakt s umjetnošću je putem digitalnih aparata, ali i veliki broj učenika odabire ponuđeni odgovor: tijekom nastave.

Pritom su časopisi i knjige pali u drugi plan u odnosu na sadržaje koje primaju putem digitalnih medija.

Ispitanici prepoznaju da je današnji oblik umjetnosti primjerice tik- tok ples jednostavniji i zahtjeva manje truda u odnosu na klasične plesove, te da današnji mladi ljudi više vole jednostavnije sadržaje za koje ne trebaju uložiti veliki trud.

U prilog tome govori činjenica da mladi najviše vole kratke sadržaje s mnogo slika (24,28%), a gotovo podjednako vole interaktivne zabavne sadržaje (21,08%), te lijepo obrađene fotografije na kojima sve izgleda savršeno (20,54%) što je dvostruko više od onih koji preferiraju slike stvarnog života. Tek 1,44% ispitanika vole čitanje knjiga, jer znaju da je to jako važno za njih, a 3,78% vole zahtjevne discipline u koje je potrebno uložiti mnogo truda.

Nakon što su na nastavi učenici učili o klasičnoj umjetnosti, nisu razvili interes za taj oblik umjetnosti (32%), dok je 25% učenika poželjelo saznati više o toj temi.

22% učenika su ostali ravnodušni, a tek je 13, 76% pokušalo savladati neki od oblika klasičnog umjetničkog izražavanja.

11% učenika je unatoč informanosti o klasičnim oblicima umjetnosti nastavilo usvajati digitalne oblike umjetičnog izražavanja putem digitalnih alata.

Od početka pandemije velik broj svjetskih muzeja otvorio je svoja vrata na način da su omogućili besplatne virtualne šetnje za razgledavanje izložbenih eksponata. Unatoč tome 83% učenika nije koristilo tu mogućnost, što govori u prilog činjenici da učenici većinom nisu zainteresirani za klasične oblike umjetnosti.

Na bodovnoj skali od 1 do 5, gdje je jedan potpuno nebitno, a 5 veoma bitno, njih 86% procjenjuju da je za opću kulturu svakog pojedinca bitno do veoma bitno poznavanje umjetnika i umjetničkih djela iz kategorije klasične umjetnosti.

**Zaključak:**

Iako smatramo da je nastupilo doba digitalne umjetnosti, učenici su još uvijek svjesni činjenice da je poznavanje klasične umjetnosti jako važno za opću kulturu svakog pojedinca, iako za to u ovoj dobi ne pokazuju vlastiti interes.

Istraživanje je potvrdilo našu hipotezu.

Povijest nas uči da je svaki novi oblik umjetnosti u početku naišao na otpore, a s vremenom postao dio naše stvarnosti i kulture. Stoga je važno biti otvorenog uma te prepoznati širinu i kreativnost stvaranja nekih novih i drugačijih vrijednosti.

Autorice: Ružica Kandić i Marijana Gudić